Natus Vincere (Counter-Strike)

Падразьдзел украінскае мультыґеймінґавае кібэрспартовае арґанізацыі **Natus Vincere** па гульні **Counter-Strike** заснаваны ў 2009 годзе. У 2010 годзе каманда па гульні Counter-Strike 1.6 упершыню ў гісторыі сусьветнага кібэрспорту выйграла тры галоўныя турніры за адзін рок — Intel Extreme Masters, Electronic Sports World Cup і World Cyber Games 2010.

## Counter-Strike 1.6
### Гісторыя
#### Стварэньне каманды
Каманда была заснаваная 17 сьнежня 2009 року. Пасьля распаду ўкраінскага праекту KerchNET, падтрымку мінулым гульцам каманды аказаў мэцэнат і арґанізатар кібэрспартовых турніраў Мурат «Арбалет» Жумашэвіч. Новая каманда атрымала назву **«Arbalet.UA»**. У яе склад увайшлі харкаўяне Даніла '''«Zeus»''' Тэсьленка і Іаан '''«Edward»''' Сухараў, кіеўлянін Сяргей **«starix»** Ішчук, Арсень '''«Ceh9»''' Трыножанка зь Львова й Ягор '''«markeloff»''' Маркелаў з Днепрапятроўску. Мэнэджарам каманды стаў Аляксандар **«ZeroGravity»** Каханоўскі з Кіева.

31 студзеня 2010 року Arbalet.UA перамагае ў турніры Arbalet Cup Asia 2010, двойчы абыраўшы кітайцаў з TyLoo і ў фінале ўзяўшы верх над ForZe 16:5 (inferno).

У лютым быў аб’яўлены конкурс на лепшую назву каманды. Да таго часу гэты склад выступаў пад клянтэґамі «Arbalet.UA» і «Na`Vi». Галасаваньне праходзіла на сайце hltv.org, дзе было пакінута большь за 2000 камэнтароў. Пераможцам стаў партуґалец Bruno «hArt1k» Estevens, які прапанаваў назву «Team Vincit», вытворным ад якога стала фінальная назва «Natus Vincere» (), што дазволіла пакінуць тэґ бязь зьменаў — «Na`Vi».

#### Перамога на Intel Extreme Masters 4

6 сакавіка 2010 року Natus Vincere становіцца чэмпіёнам сьвету і зарабляе $50 000, перамогшы ў ґранд-фінале чацьвертага сэзону Intel Extreme Masters швэдзкую каманду Fnatic: 16:13 (train), 16:14 (inferno). Цікава, што первыя матчы кваліфікацыі пачаліся яшчэ ў верасьні 2009 року, і каманда гуляла пад іншаю назваю (KerchNET) і зь іншымі гульцамі, зь якіх у склад чэмпіёнаў сьвету ўваходзіў толькі starix.

У красавіку 2010 року ў новым гульнявым цэнтры «Кіеў Кібэрспорт Арэна» ў Кіеве адбыўся шоў-турнір з удзелам камандаў Na`Vi, Fnatic, SK Gaming і UNITED. Кожная з камандаў гуляла з кожнаю на пяці мапах. Турнір ішоў на працягу трох гульнявых дзён, а перамога й прыз 12 000$ дасталіся ўкраінцам з Na`Vi.

#### Перамога на ESWC 2010

Пасьля няўдалага выступу на Arbalet Cup СНД 2010 (4 месца) каманда вырашае прапусьціць наступны буйны турнір ASUS Winter 2010, каб падрыхтавацца да Кубку Арбалета і ўкраінскіх адборных ESWC. Тым ня менш, у сярэдзіне траўня 2010 року Na`Vi пасьпяваюць заняць другое месца ў прэстыжным турніры Arbalet Cup Europe 2010 (Стакгольм), прайграўшы ў фінале Fnatic і зарабіўшы $10 000 прызавых. Нарэшце, Na`Vi перамагаюць у ESWC Ukraine.

У фінальнай частцы ESWC каманда трапіла ў найвышэйшы пасеў нароўні з SK Gaming, Fnatic і mTw.dk. 4 ліпеня 2010 року Natus Vincere дабілася лепшага дасягненьня ў гісторыі ўкраінскага кібэрспорту, стаўшы пераможцам чэмпіянату сьвету паводле вэрсіі ESWC (чаго ранейша не атрымлівалася ніводнай камандзе СНД), разграміўшы ў фінале SK Gaming: 16:5 (train) і 16:4 (inferno). Па ходзе турніру, каманда, толькі дзякуючы шанцаваньню, выйшла з ґрупы, але здолела абыграць ў плэй-офе Fnatic і mTw.dk.

Пасьля перамогі ў чэмпіянаце сьвету Natus Vincere анансавалі ўдзел у двух турнірах Arbalet Cup Dallas (Далас) і GameGune 2010 (Більбао). 18 ліпеня 2010 року Na`Vi перамагаюць у турніры Arbalet Cup Dallas, абыграўшы ў фінальным матчы Mousesports: 19:15 (dust2), 16:12 (inferno). Пасьля атрыманьня $25 000 каманда выходзіць на першае месца па колькасьці прызавых, заробленых эўрапейскімі калектывамі за рок. На наступных турнірах каманда займае трэція месцы: GameGune 2010 і Extreme Masters Шанхай.

#### Перамога на World Cyber Games 2010

15 жніўня Na`Vi выйграваюць украінскія адборныя на World Cyber Games і атрымліваюць аплачаную пуцёўку на фінальную частку, што праходзіць у Лос-Анджэлесе з 30 верасьня па 3 кастрычніка 2010 року.

Наступным турнірам для Natus Vincere становіцца ASUS Summer 2010, на які каманда атрымала прамы запрос. Турнір стаў першым з сэрыі ASUS Open, які праводзіцца за межамі Расеі, у кіеўскам гульнявым цэнтры «Кіеў Кібэрспорт Арэна». У паўфінале Na`Vi прайграваюць казаскай камандзе k23, і ў выніку займаюць трэцяе месца.

4 кастрычніка 2010 року Natus Vincere становяцца чэмпіёнамі сьвету паводле вэрсіі World Cyber Games, абыграўшы ў напружаным фінале дацкую каманду mTw.dk. Гэтая перамога робіць Na`Vi першаю камандаю ў сьвеце, якой удалося заваяваць адразу тры самых прэстыжных чэмпіёнскіх тытулу (IEM, ESWC, WCG) за адзін рок. У канцы кастрычніка 2010 року камэнтатар ESL TV Бакр «KinGSaicx» Фадль заявіў, што SK Gaming зьбіраюцца запрасіць на месца свайго швэдзкага складу ўкраінскую каманду, аднак мэнэджар *Natus Vincere* аспрэчыў інфармацыю аб пераходзе.

У пачатцы лістапада 2010 року *Natus Vincere* прымаюць удзел у турніры *World e-Sports Masters* (*WEM 2010*), які шторок зьбірае лепшыя каманды з усяго сьвету ў кітайскім месты Ханчжоў. Сярод васьмі ўдзельнікаў турніру *Na`Vi* займаюць чацьвертае месца, заваяваўшы 7 500$.

#### Перамога на DreamHack Winter 2010

З 25 па 27 лістапада 2010 року ў швэдзкім месты Ёнчэпінґ прайшла адна з найбуйнейшых эўрапейскіх LAN party *DreamHack Winter 2010*. Для ўдзелу ў турніры па Counter-Strike *Natus Vincere* прыйшлося прапусьціць найбуйнейшы расейскі турнір ASUS Autumn 2010, што супадаў па тэрмінах правядзеньня. Пасьля выхаду ў плэй-оф *Na`Vi* пасьлядоўна абгулялі каманды *[[puta]]*, *fnatic* і *[[Frag eXecutors]]*, а ў фінале не пакінулі шанцаў датчанам з *mTw.dk*, стаўшы пераможцамі турніру. За чатыры матчы плэй-офу ўкраінцы прайгралі толькі адзін «тайм» — каманде *fnatic * на мапе, што ўпершыню зьявілася, *de_mirage*. Сяргей Ішчук («*Starix*») быў прызнаны лепшым гульцом турніру.

Пасьля перамогі ў гэтым турніры каманда ўсталявала чарговы рэкорд, зарабіўшы за рок $220 000 (па іншых дадзеных — крыху больш за $215 000). Папярэдняе дасягненьне належала швэдзкаму калектыву *fnatic*, што зарабіў у 2009 годзе $189 000 (да іх найлепшымі былі таксама швэды з SK Gaming — $183 000 у 2003 годзе).

#### Перамога на Intel Extreme Masters 5
5 сакавіка 2011 року ў Гановэры Natus Vincere адстойвае тытул чэмпіёнаў сьвету па вэрсіі Intel Extreme Masters і зарабляе $35 000, перамогшы ў ґранд-фінале польскую каманду Frag eXecutors: 16:12 (train), 16:10 (dust2). З выйгрышу каманды было вылічана $4 550 (13 % ад агульнае сумы) у якасьці штрафу за парушэньне правілаў.

### Склад каманды
У пэрыяд гульні Counter-Strike вэрсіі 1.6 склад каманды ні разу не зьмяняўся. Сваю ролю зьмяніў мэнэдэар Аляксандар «**ZeroGravity**» Каханоўскі, а ягоная месца заняў Ігар «**caff**» Сідарэнка. У канцы 2012 року ўсе гульцы перайшлі на новую тады дысцыпліну — Counter-Strike: Global Offensive.

Склад зь сьнежня 2009 па лістапад 2012 року:
*  Даніла «'''Zeus'''» Тэсьленка (Харкаў)
*  Іаан «'''Edward'''» Сухараў (Харкаў)
*  Сяргей «'''Starix'''» Ішчук (Кіеў)
*  Арсень «'''Ceh9'''» Трыножанка (Львоў)
*  Ягор «'''Markeloff'''» Маркелаў (Днепрапятроўск)

### Дасягненьні

#### Удзел у турнірах

#### Статыстыка
Зводная статыстыка па турнірах.

#### Рэкордныя прызавыя
Сума прызавых у 2012 годзе — $387 320 (па становішчу на 7 красавіка 2012 р.), што ёсьць найвышэйшым дасягненьнем за ўсю гісторыю прафэсыйнага Counter-Strike. Папярэднія рэкорды належалі швэдзкім камандам SK Gaming ($183 000 у 2003 годзе) і fnatic ($189 000 у 2009 годзе).

#### Рэйтынґ гульцоў
Па выніках 2010 року папулярны сайт HLTV.org склаў рэйтынґ 20 найлепшых гульцоў па Counter-Strike, першае месца ў якім атрымаў Ягор «markeloff» Маркелаў. Сяргей «Starix» Ішчук атрымаў 4-е месца, Іаан «Edward» Сухараў — 5-е, а капітан каманды Даніла «Zeus» Тэсьленка, акрамя 19-го месца, атрымаў званьне «Найлепшага капітана року».

## Counter-Strike: Global Offensive
У канцы 2012 року ўвесь склад каманды Counter-Strike перайшоў на новую гульнявую дысцыпліну. У лютым 2013 року адбыўся першы баявы хрост на лан-турніры ў Вене. Першыя мэдалт хлопцы выйгралі ў красавіку таго ж року на фіналах пятага сэзону SLTV StarSeries у Кіеве.

У жніўні 2013 року ў складзе каманды адбыліся сур’ёзныя зьмены, каманду пакінуў Ягор Маркелаў. Пасьля невялікае паўзы, мэнэджмэнт каманды прыняў рашэньне і запрасіў двух гульцоў з Расеі — Дзяніса Косьціна й Антона Калесьнікава, малодшага брата Аляксея Калесьнікава. Асноўнымі задачамі пастаўленымі перад складам былі згулянасьць і стабільнасьць. Аднак калектыў ня здолеў паказаць добрых вынікаў і пасьля DreamHack Winter 2013 у камандзе зноўку адбыліся зьмены.

9 сьнежня 2013 року каманду пакінуў Арсень Трыножанка й Антон Калесьнікаў. Трыножанка заявіў, што пакідаючы каманду, ён застанецца ў праекце Natus Vincere.

28 ліпеня 2017 року арґанізацыя выключыла Ладзіслава «GuardiaN» Ковача і Дзяніса «seized» Косьціна з асноўнага складу па Counter-Strike: Global Offensive. Кантракты гульцоў выстаўлены на трансфэр. Галоўнаю прычынаю выключэньня гульцоў стала нездавальняючы выступ каманды на PGL Major Kraków 2017. На турніры ў Польшчы  Natus Vincere G2A не змаглі патрапіць у сетку плэй-оф і ўпершыню за тры рокі пазбавіліся статусу «Леґенд».

9 жніўня 2017 року Даніла «Zeus» Тэсьленка перайшоў у Natus Vincere G2A пасьля року выступаў за Gambit Esports. У стартавы склад таксама вярнуўся Дзяніс «seized» Косьцін, якога выстаўлялі на трансфэр пасьля выніку каманды на PGL Major Kraków 2017.

17 кастрычніка 2017 году зьявіліся чуткі аб выключэньні Дзяніса «seized» Косьціна з асноўнага складу Na'Vi. На наступны дзень арґанізацыя пацьвердзіла гэтую інфармацыю.

6 лістапада 2017 году стала вядома, што Дзяніс «electronic» перайшоў з каманды FlipSid3 Tactics у Natus Vincere.

### Сучасны склад

Трэнэр каманды:  Міхайла «Kane» Благін

#### Папярэднія ўдзельнікі

### Былыя гульцы

### Удзел у турнірах

#### Статыстыка
Зводная статыстыка па турнірах.

## Глядзіце таксама
* Natus Vincere
* Natus Vincere (Dota 2)

## Крыніцы

Катэгорыя:Natus Vincere